મંગળવારથી જબલપુર, શહડોલ અને છીંદવાડા તરફ ફરી ભારે વરસાદ થવાની આગાહી છે. હવામાન વિભાગના ડો. અનુપમ કાશ્યપીએ જણાવ્યું કે બાંગ્લાદેશ નજીક સર્જાયેલી લો પ્રેશર સિસ્ટમ છત્તીસગઢ થઈને ફરીથી વરસાદ લાવી શકે તેમ છે. ગત રવિવારે થયેલા ભારે વરસાદના કારણે અનેક મકાન જમીનદોસ્ત થઈ ગયાં છે અને ૧૦થી વધુ લોકોનાં મોત થયાં છે. ત્રણ દિવસથી થતા વરસાદના કારણે રીવા જિલ્લો ટાપુમાં ફેરવાઈ ગયો છે અને આ જિલ્લાના અનેક વિસ્તાર પાણીમાં ડૂબી ગયા છે અને રેસ્ક્યૂ માટે સેનાને બોલાવવામાં આવી છે, જેમાં સેનાના ૬૦ જવાન અને બે હેલિકોપ્ટર સતત રેસ્ક્યૂ ઓપરેશન ચલાવી રહ્યા છે, જોકે છત્તરપુર, પન્ના, દમોહ, ઈટારસી, બેતુલ, હોશંગાબાદ, રાયસેન અને ટીકમગઢ જિલ્લામાં ભારે વરસાદથી અનેક લોકો ફસાઈ ગયા છે.